Teha kindlaks iga kasvanduse looduslikud ja kunstlikud tõkked ja kirjeldada neid ning tõendada, et see takistab veeloomadel ümbritsevatest vooluveekogudest kalakasvatuspiirkonda siseneda

(1) Likvideerimisprogrammi rakendamise rahastamise taotluse esitamise suhtes kohaldatavad kehtivad õigusaktid. (2) Vastavalt komisjoni 26. märtsi 2007. aasta määruse (EÜ) nr 498/2007 (millega kehtestatakse Euroopa Kalandusfondi käsitleva nõukogu määruse (EÜ) nr 1198/2006 üksikasjalikud rakenduseeskirjad) artiklile 12 (ELT L 120, 10.5.2007, lk 1). (3) Kirjeldada asjaomase pädeva asutuse või pädevate asutuste struktuuri, pädevusi, kohustusi ja volitusi. (4) Kirjeldada programmi järelevalve ja koordineerimise eest vastutavaid asutusi ja erinevaid programmis osalevaid ettevõtteid. (5) Varase avastamise süsteem tagab eelkõige haigusele, uuele haigusele või seletamatule suremusele viitavate kliiniliste tunnuste kiire äratundmise kasvandustes, molluskikasvatuspiirkondades või vabas looduses ning pädeva asutuse kiire teavitamise olukorrast, et alustada diagnostilise uurimisega võimalikult kiiresti. Varase avastamise süsteem peab sisaldama vähemalt järgmist: a) vesiviljelusettevõtetes töötavate või vesiviljelusloomade töötlemise protsessis osalevate isikute suur teadlikkus haiguse esinemisele viitavatest tunnustest ning veterinaararstide ja veeloomade tervise asjatundjate väljaõpe seoses haiguse ebatavaliste esinemisjuhtude tuvastamise ja nendest teatamisega ning b) veterinaararste või veeloomade tervise asjatundjaid on õpetatud kahtlaseid haigustunnuseid ära tundma ja neist teatama ning c) pädevatel asutustel on juurdepääs laboritele, millel on vahendid loetletud ja uute haiguste diagnoosimiseks ja eristamiseks. (6) Kirjeldus tuleb esitada nõukogu 24. oktoobri 2006. aasta direktiivi 2006/88/EÜ (vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta) artikli 9 kohaselt (ELT L 328, 24.11.2006, lk 14). (7) Teave tuleb esitada käesoleva otsuse V lisa 10. osas esitatud tabelit kasutades. (8) Kirjeldada tuleb nii tulu, mida saavad üksikud vesiviljelusettevõtjad kui ka ühiskond tervikuna. (9) Esitada programmi lühikirjeldus, kus käsitletakse selle põhieesmärke, peamisi meetmeid, sihtpopulatsiooni, rakendamise alasid ja positiivse juhu määratlust. (10) Hõlmatud piirkond peab olema selgelt piiritletud ning märgistatud kaardil, mis tuleb taotlusele lisada. (11) Terve valgala alates selle allikatest kuni suudmeni. (12) Osa valgalast alates selle allika(te)st kuni loodusliku või kunstliku tõkkeni, mis takistab veeloomade rännet valgalast ülesvoolu. (13) Mitu valgalat koos nende suudmetega, kuna valgalad on suudme kaudu epidemioloogiliselt seotud. (14) Kalakasvatuspiirkonnad, mis koosnevad ühest või mitmest kasvandusest või molluskikasvatusalast, mille loomatervishoiualane staatus konkreetse haiguse osas ei sõltu ümbritsevate looduslike vooluveekogude loomatervishoiualasest staatusest selle haiguse osas. (15) Kalakasvatuspiirkonda, mis ei sõltu ümbritsevate vooluveekogude loomatervishoiualasest staatusest, peab varustama veega: a) veepuhastusseadme kaudu, mis inaktiveerib asjaomase patogeeni, et alandada haiguse leviku ohtu vastuvõetava tasemeni, või b) otse kaevust, puuraugust või allikast. Kui selline veevarustus asub väljaspool kasvanduse territooriumi, tuleb vesi juhtida läbi torude otse kasvandusse. (16) Esitada tehniline teave tõendamaks, et asjaomane patogeen on haiguse leviku ohu alandamiseks vastuvõetava tasemeni inaktiveeritud. (17) Kalakasvatuspiirkonnad, mis koosnevad ühest või mitmest kasvandusest või molluskikasvatusalast, mille loomatervishoiualane staatus konkreetse haiguse osas sõltub ümbritsevate looduslike vooluveekogude loomatervishoiualasest staatusest selle taudi osas. (18) Kirjeldada geograafilist asukohta ja kaugust teistest kasvandustest/kasvatusaladest, mis võimaldab piirkonda pidada üheks epidemioloogiliseks üksuseks. (19) Kirjeldada ühist bioohutussüsteemi. (20) Iga piirkonnas asuva ja ümbritsevate vooluveekogude loomatervishoiualasest staatusest sõltuva kasvanduse või molluskikasvatusala suhtes kohaldatakse vajaduse korral pädeva asutuse kehtestatud lisameetmeid, et ennetada haiguste sissetoomist. Selliste meetmete hulka võib kuuluda piirkonda ümbritseva puhvertsooni loomine, kus rakendatakse seireprogrammi, ning lisakaitse sisseseadmine võimalike patogeenikandjate või vektorite sissetungimise vastu. (21) Kui ei ole võimalik viidata ühenduse õigusaktidele, tuleb esitada üksikasjalik kirjeldus. Märkida tuleb meetmeid sätestav siseriiklik õigusakt. (22) Kirjeldada diagnostilisi meetodeid ja proovivõtukavasid. Maailma loomatervishoiu organisatsiooni või ELi standardite kohaldamisel viidata nendele. Muude nõuete järgimisel kirjeldada neid. Märkida programmiga seotud laborid (riiklik referentlabor või määratud laborid). (23) Kirjeldada positiivsete loomade suhtes võetavaid meetmeid (inimtoiduks mõeldud kohene või hilisem püük; kohene või hilisem kõrvaldamine ja likvideerimine; püüdmisel, edasisel töötlemisel või kõrvaldamisel ja likvideerimisel toimuvat patogeeni levikut takistavad meetmed; nakatunud kasvanduste või molluskikasvatusalade desinfitseerimise kord; nende kasvanduste või kasvatusalade taasasustamise kord, mille loomad on hävitatud; järelevalvetsooni loomine nakatunud kasvanduse või kasvatusala ümber jne).